
У К А З А Н И Я

ЗА ПОДГОТОВКА НА ОФЕРТАТА 

I .ОБЩИ УСЛОВИЯ

1.1. Предмет на поръчката: “Oбществен превоз на пътници с автобусен транспорт по утвърдена Общинска транспортна схема за две автобусни линии”. Обществената поръчка е обявена в изпълнение на Решение №36 от 18.12.2015 г. и Решение №54/29.01.2016 г. на Общински съвет гр. Ардино.
1.2. Обособени позиции – 2 обособени позиции, като участникът може да подаде оферти  за една или повече обособени позиции.
Обособена позиция №1 – Oбществен превоз на пътници с автобусен транспорт по утвърдена Общинска транспортна схема за автобусна линия Ардино – Ленище с часове на тръгване 07:00 – 08:00 ч. и 13:00-14:00 ч.;

Обособена позиция №2 - Oбществен превоз на пътници с автобусен транспорт по утвърдена Общинска транспортна схема за автобусна линия Ардино – Ябълковец с часове на тръгване 15:15-07:20 ч.;

 
1.3. Място и срок за изпълнение на поръчката
Изпълнението на поръчката ще се извършва по утвърдената общинска транспортна схема по описание на линиите съгласно техническата спецификация към настоящата документация.

Обемът на поръчката е прогнозен, изчислен по актуални към момента на възлагане маршрутни разписания. 
Възложителят си запазва правото при необходимост да прави предложения до компетентните органи по реда на Наредба №2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси за промени в маршрутните разписания.

Срокът за изпълнение на поръчката е 4 години, считано от датата на сключване на договора.
1.4. Разходи за поръчката

Разходите за изработването на офертите са за сметка на участниците в процедурата. Спрямо възложителя участниците не могат да се предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.

   1.5. Стойност на поръчката 

 
Прогнозната стойност на поръчката за четири години е 23 960.00 лв. с включен ДДС, съобразно предвидените за целта средства в републиканския бюджет за съответната година, като сбор от прогнозните стойности от обособени позиции, както следва:
1.5.1. Обособена позиция №1 – 13 700.00  лева с включен  ДДС;
1.5.2. Обособена позиция №2 – 10 260.00  лева с включен  ДДС.
1.6.  Финансиране:

1.6.1. Финансирането на поръчката представлява предвидено компенсиране на превозвачите за извършени от тях разходи за превоз на лицата по чл. 4 (ветерани от войните), чл. 5 (военноинвалиди и военнопострадали), чл. 6а и чл. 6б (държавните служители в Министерството на вътрешните работи (МВР), Държавна агенция „Национална сигурност” (ДАНС), специализираното звено за охрана и Главна дирекция „Изпълнение на наказанията” на Министерството на правосъдието (МП), чл. 8 (ученици и студенти редовно обучение, включително докторанти в редовна форма на обучение), чл. 9 (лицата, получаващи пенсия по условията на глава шеста от Кодекса за социално осигуряване, навършили възрастта по чл. 68, ал. 1 – 3 от същия кодекс) и чл. 9а (деца до 7 навършени години и деца от 7 до 10 навършени години) от Наредба № 2 от 31.03.2006 г. за условията и реда за предоставяне на средства за компенсиране на намалените приходи от прилагането на цени за пътуване по автомобилния транспорт, предвидени в нормативни актове за определени категории пътници, издадена от Министерството на финансите (МФ). Средствата за компенсиране на пътуванията с ценови облекчения се предоставят до размера, определен в държавния бюджет за тази цел, при спазване на приоритетите за разходване на бюджетните средства, определени със закона за държавния бюджет за съответната година.

1.6.2 Плащането ще се осъществява след постъпване на средствата от републиканския бюджет по бюджета на общината и след представени от Изпълнителя в Община Ардино справки.

1.6.3. Наличие и размер на утвърден бюджетен кредит - Съгласно утвърдения годишен размер на средствата за компенсиране на безплатните и по намалени цени пътувания в страната по ПМС за изпълнение на държавния бюджет на Република България за съответната година. 
1.6.4. Плащане - Заплащането ще се извършва всеки месец за срока на договора по банков път, след представяне на опис-сметки, съгласно изискванията на Наредба № 2/31.03.2006 г. на МФ.
1.7. Изисквания за качество:

1.7.1
Осигуряване комфорт на пътниците: тиха музика; обявяване на видно място на разписанията; оповестяване на спирките или друга информация;

1.7.2
Спазване на нормативните санитарно-хигиенни изисквания по отношение на чистота, отопление и вентилация на салона за пътници, съобразно сезона. 

1.7.3
Поддържане на екологичните и техническите качества на автобуса за целия срок на договора. При възникване на технически или друг проблем своевременно осигуряване на резервно превозно средство за извършване на транспортната услуга. 

1.7.4
Транспортната услуга да се предлага с изправни превозни средства, отговарящи на изискванията на Наредба № Н-32 / 16.12.2011 г. за периодичните прегледи за проверка на техническата изправност на пътните превозни средства, издадена от Министерството на транспорта, информационните технологии и съобщенията.
1.8. Критерият за оценка на офертите е икономически най-изгодна оферта.

1.9. Срок на валидност на офертите

Срокът на валидност на офертите е не по-малко от 180 календарни дни, считано от крайния срок за получаване на офертите. 

Възложителят може да поиска от участниците да удължат срока на валидност на офертите до сключване на договор. 

Участникът ще бъде отстранен от участие в процедурата за възлагане на настоящата обществена поръчка, ако представи оферта с по – кратък срок.

1.10. Прилагане на опростените правила по ЗОП

Съобразно направеното планиране за необходим размер на разходите за изпълнение на дейностите, предмет на настоящата поръчка, максималния разполагаем финансов ресурс на Възложителя е в  размер от 23 960.00 лв, с включен ДДС. Видно от посочения максимален разполагаем финансов ресурс, възложителят прилага опростените правила съгласно  чл. 14, ал. 3, т. 2 от ЗОП, като изпраща и решението и обявлението до АОП по електронен път.

ІІ.  ИЗИСКВАНИЯ КЪМ УЧАСТНИЦИТЕ

  2.1. Изисквания за участниците
  2.1.1. Общи изисквания

  2.1.1.1.В откритата процедура за възлагане на настоящата обществена поръчка могат да участват български и/или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП) и настоящата документация.

2.2.1.1. Специфични изисквания към участници – обединения, които не са юридически лица („обединение/консорциум”)

2.2.1.1.1. В случай, че участникът е обединение, участниците в него трябва да определят в споразумението едно лице, което да представлява обединението за целите на поръчката.

2.2.1.1.2. В случай, че участник в процедурата е обединение, изискванията за икономически и финансови възможности, и за технически възможности, се отнасят за обединението като цяло. 

2.2.1.1.3. Административните изисквания на Раздел ІІ от настоящата глава се прилагат за всеки от участниците в обединението поотделно. 

2.2.1.1.4. В случай, че участникът е обединение, участниците в него сключват споразумение помежду си, което задължително трябва да съдържа клаузи, които гарантират, че:

· всички членове на обединението са отговорни заедно и поотделно за изпълнението на договора; 

· представляващият обединението е упълномощен да задължава, да получава указания за и от името на всеки член на обединението;

· всички членове на обединението са задължени да останат в него за целия период на изпълнение на договора;

· съставът на обединението няма да се променя след сключването на договора за възлагане на обществената поръчка;

Документа за създаване на обединение се заверява нотариално, подписва се от лицата в обединението и задължително се посочва представляващият.

2.2.1.1.5. Лице, което участва като член на обединение, не може да представя самостоятелна оферта. 

Участникът ще бъде отстранен от участие в процедурата за възлагане на настоящата обществена поръчка, в случай че подаде самостоятелна оферта.

2.3.1.1. Специфични изисквания към подизпълнителите

2.3.1.1.1. Когато участникът предвижда участието на подизпълнители при изпълнение на поръчката, административните изисквания на Раздел ІІ „Административни изисквания” от настоящата глава, се прилагат и за подизпълнителите.

2.3.1.1.2. Възлагането на работи на подизпълнители е допустимо само, ако участникът приеме, че отговаря за действията, бездействията и работата на посочените подизпълнители като за свои действия, бездействия и работа, и подизпълнителите са посочени в офертата на участника, и за тях са представени всички необходими документи.

2.3.1.1.3. Лице, което участва като подизпълнител в офертата на друг участник, не може да представя самостоятелна оферта. 

2.3.1.1.4. Участникът ще бъде отстранен от участие в процедурата за възлагане на настоящата обществена поръчка, в случай че:

· е представил самостоятелна оферта, въпреки че в оферта на друг участник е посочен като подизпълнител и е попълнил Декларация за съгласие за участие като подизпълнител – Образец №9;

· е представил оферта, в която е посочил дадено лице за подизпълнител, но не е приложил неговата Декларация за съгласие за участие като подизпълнител – Образец №7, а същевременно това лице е подало самостоятелна оферта и е декларирало пред възложителя, в хода на провеждането на процедурата, че не знае за посочването си като подизпълнител и не е съгласно да бъде такъв.

2.3.1.1.5. При подаване на офертата, участникът декларира дела на участие на подизпълнителя (в проценти), както и вида на конкретните дейности, които ще се извършват от подизпълнителя.

2.3.1.1.6. Изискванията за икономическо и финансово състояние, както и технически възможности се прилагат за подизпълнителите, както следва:

2.3.1.1.6.1. по отношение на икономическите и финансови възможности - в съответствие с дела на тяхното участие (в процентно изражение от съответното изискване към участника);

2.3.1.1.6.2. по отношение на изискванията за технически възможности – в съответствие с вида на дейностите, които ще се извършват от подизпълнителя.
2.1.2. Административни изисквания съгласно ЗОП

2.1.2.1. Участници – физически лица, както и лицата, от кръга на посочените в чл. 47, ал. 4 от ЗОП, представляващи участника – юридическо лице, в т.ч. прокуристите, да не са осъдени с влязла в сила присъда, освен ако са реабилитирани: 

· за престъпление против финансовата, данъчната или осигурителната система, включително изпиране на пари по чл. 253 - 260 от Наказателния кодекс или за подобно престъпление съгласно законодателството на държавата, в която лицето е установено;

· за подкуп по чл. 301 - 307 от Наказателния кодекс или за подобно престъпление съгласно законодателството на държавата, в която лицето е установено;

· за участие в организирана престъпна група по чл. 321 и 321а от Наказателния кодекс или за подобно престъпление съгласно законодателството на държавата, в която лицето е установено;

· за престъпление против собствеността по чл. 194 - 217 от Наказателния кодекс или за подобно престъпление съгласно законодателството на държавата, в която лицето е установено;

· за престъпление против стопанството по чл. 219 - 252 от Наказателния кодекс или за подобно престъпление съгласно законодателството на държавата, в която лицето е установено;

· да не са лишени от правото да упражняват определена професия или дейност, съгласно законодателството на държавата, в която е извършено нарушението;

· да не е виновен за неизпълнение на задължения по договор за обществена поръчка;

· да не са осъдени с влязла в сила присъда за престъпления по чл. 313 от НК във връзка с провеждане на процедури за възлагане на обществени поръчки. 

· за престъпление по чл. 136 от НК, свързано със здравословните и безопасни условия на труд, или по чл. 172 от НК против трудовите права на работниците.

2.1.2.2. Участникът да не е обявен в несъстоятелност, съгласно националните закони и подзаконови актове.

2.1.2.3. Участникът да не е в производство по ликвидация или в подобна процедура, съгласно националните закони и подзаконови актове.

2.1.2.4. Участникът да не е в открито производство по несъстоятелност или в подобна процедура съгласно националните закони и подзаконови актове.

2.1.2.5. Участникът да не е сключил извънсъдебно споразумение с кредиторите си по смисъла на чл. 740 от Търговския закон.
2.1.2.6. Дейността на участника – чуждестранно лице, да не е под разпореждане на съда.
2.1.2.7. Участникът да не е преустановил дейността си.
2.1.2.8. Участникът да няма парични задължения към държавата или към община по смисъла на чл. 162, ал. 2, т. 1 от Данъчно - осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията или да няма парични задължения, свързани с плащането на вноски за социалното осигуряване или на данъци, съгласно правните норми на държавата, в която е установен.

2.1.2.9. Участникът:

· да не е и да няма лица от кръга на посочените в чл. 47, ал. 4 от ЗОП,  които са свързани лица с възложителя или със служители на ръководна длъжност в Община Ардино;

· да не е сключил договор с лице по чл. 21 или 22 от Закона за предотвратяване и установяване на конфликт на интереси.
           2.1.3. Технически изисквания за изпълнение на поръчката
  2.1.3.1. Участникът трябва да притежава лиценз за извършване на обществен превоз на пътници и удостоверения на ППС за обществен превоз на пътници към лиценза издадени от МТИТС или копие на лиценз на Общността и заверени копия към него, съответстващи на броя на предложените за участие автобуси;
           2.1.3.2. Необходим автопарк – 
- за Обособена позиция №1  -  1 /един/ брой автобус основен и един брой резервен.
- за Обособена позиция №2  -   1 /един/ брой автобус основен и един брой резервен.
 2.1.3.3. За всяка обособена позиция, участникът участва с отделно предложение, в което посочва марка, модел и регистрационен номер на основния автобус и марка, модел и регистрационен номер на резервния автобус, доказано с приложени копия на регистрационните талони.

* Предложеният от участника основен автобус за една една обособена позиция, не може да бъде предлаган за изпълнение като основен автобус за друга обособена позиция.
* Възрастта на автобусния парк се доказва по регистрационните талони на автобусите, с които участникът участва, по първоначална регистрация.

2.1.3.4. Участникът трябва да представи Списък на лицата ангажирани с изпълнението на поръчката - Образец №9, в който посочва образованието, професионалната квалификация и професионалния опит на водачите на МПС, които ще използва при изпьлнение на настоящата обществена поръчка. Към Образец №9 участникът прилага за всеки посочен в нея водач задължително:
а. Карта за квалификация, съгласно чл. 2, ал. 1 от Наредба № 41 от 04.08.2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация, издадена от Министерството на транспорта;
б. Свидетелство за управление, валидно за съответната категория МПС.

* Минимално изискване: Броят на водачите на МПС трябва да съответства на броя на необходимите ППС за обслужване на автобусната линия, за които участника подава оферта, без водач за резервния автобус.
* Един водач не може да бъде посочван за повече от една обособена позиция!!!

 Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от горните изисквания.
ІІІ.  ГАРАНЦИИ
          3.1.  Условия и размер на гаранцията за участие и начин на плащането и:

Гаранция за участие  за обособена позиция №1 е в размер на 130.00 лв.  (сто и тридесет лева), за обособена позиция №2 е в размер на 100.00 лв.  (сто лева). Гаранцията за участие може да се внесе в касата на общината, по банков път или да се представи под формата на банкова гаранция, като участникът избира сам формата на гаранцията за участие. В случай че участникът е обединение, като наредител по банкова гаранция, съответно вносител на паричната сума, може да е всеки от участниците в обединението. Когато участникът избере да представи гаранцията за участие под формата на банкова гаранция (оригинал),тогава това трябва да бъде безусловна и неотменима банкова гаранция в полза на Възложителя, със срок на валидност минимум 180 календарни  дни, считано от крайния срок за подаване на офертите и да е изрично посочено, че е за настоящата обществена поръчка. 

Когато участникът избере да представи  гаранцията за участие под формата на парична сума, внася я в касата на общината или превежда по банков път с платежно нареждане, в което е изрично посочена процедурата, за която се представя гаранцията. 

Ако се избере банков път сумата следва да бъде внесена на името на Възложителя по следната банкова сметка: IBAN: BG94DEMI 92403300055557, BIC: DEMIBGSF при ТБ „Д” АД - офис Ардино, титуляр на сметката: Община Ардино. Банковите разходи по откриването на гаранцията за участие са за сметка на участника. Той трябва да предвиди и заплати своите такси по откриване и обслужване на гаранцията така, че размера на гаранцията да не бъде по-малък от определения в настоящото обявление и документацията за участие размер.  Разходите по евентуално усвояване на гаранцията ще бъдат за сметка на Възложителя. 

Участникът ще бъде отстранен от участие в процедурата за възлагане на настоящата обществена поръчка, ако не представи платежно нареждане или банкова гаранция. 

3.2. Задържане и освобождаване на гаранцията за участие 

Задържането и освобождаването на гаранцията за участие става при условията и по реда на чл. 61 и чл. 62 от ЗОП. Когато с влязло в сила решение по чл. 122г, ал. 1, т. 2 от ЗОП, Комисията за защита на конкуренцията отмени решението на възложителя и върне преписката за продължаване на процедурата за възлагане на обществена поръчка от последното законосъобразно решение, възложителят кани участниците, на които гаранцията е възстановена в съответствие с чл. 62, ал. 1, т. 2 от ЗОП, отново да представят гаранция за участие. Участник, който след покана и в определения в нея срок не представи отново гаранция, се отстранява от участие.

  Възложителят освобождава гаранциите, без да дължи лихви за периода, през който средствата законно са престояли при него.

ІV. ДОКУМЕНТАЦИЯ ЗА УЧАСТИЕ
 4.1.  Място и срок за получаване на документацията за участие  

При поискване от заинтересовано лице документацията може да му бъде изпратена на хартиен носител в случай, че искането му е придружено с платежен документ за стойността на същата, както и необходимите данни за издаване на фактура и адрес за изпращане. Документацията се изпраща за сметка на лицето, отправило искането. Стойността на настоящата документация на хартиен носител е в размер 12.00 лв. (дванадесет лева) с включен ДДС, като сумата се заплаща в  касата на община Ардино, находяща се в гр. Ардино, ул. „Бели брези“ №31 срещу редовно издаден платежен документ или се превежда по банкова сметка Община Ардино - IBAN: BG 91 DEMI 92408400055554, BIC код DEMI BGSF при ТБ „Д” АД - офис Ардино като в платежното нареждане се посочва номера на решението на поръчката и код на плащане 447000.

Пълен достъп до настоящата документацията е предоставен и на официалната интернет страница на община Ардино – www.ardino.bg, профила на купувача http://www.ardino.bg/?pid=4,op2&pk_type=1
При изтеглянето на документацията от посочения сайт, възложителят няма разходи по смисъла на чл. 28, ал. 7 от ЗОП, като в тези случаи не е необходимо нейното закупуване.  

V. РАЗЯСНЕНИЯ 
5.1. Искане на разяснения 

Всеки участник може да поиска писмено от Възложителя разяснения по документацията за участие.
5.1.1. Срокове за искане на разяснения 

Исканията за разяснения могат да бъдат правени до 7 дни, преди изтичане на срока за получаване на офертите. 

VІ.  ОФЕРТА

6.1. Подготовка на офертата
Участниците трябва да проучат всички указания и условия за участие, дадени в документацията за участие. 

При изготвяне на офертата всеки участник трябва да се придържа точно към условията, обявени от възложителя.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП. 

Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

До изтичане на срока за подаване на офертите, всеки участник може да промени, допълни или оттегли офертата си.

Всеки участник в процедурата има право да представи само една оферта.

Лице, което участва като подизпълнител в офертата на друг участник, не може да представя самостоятелна оферта. 

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил самостоятелна оферта, въпреки че в оферта на друг участник е посочен като подизпълнител и е попълнил Декларация – Образец №6.
Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил неговата Декларация – Образец №6, а същевременно това лице е подало самостоятелна оферта и декларира, в хода на провеждането на процедурата, пред възложителя, че не знае за посочването си като подизпълнител и не е съгласно да бъде такъв.  
6.2. Съдържание на офертата

Офертата се състои от три части:

· Плик №1 с надпис „Документи за подбор”, в който се поставят документите изисквани съгласно чл. 56, ал. 1, т. 1-5, 8, 11-14 от ЗОП, отнасящи се до критериите за подбор на участниците. 
· Плик №2 с надпис „Предложение за изпълнение на поръчката”, в който се поставят техническото предложение – Образец №13 и Образец №14 (по преценка на участника).

· Плик №3 с надпис “Предлагана цена” – попълнен  Образец №12.

   6.2.1. Плик №1 с надпис „Документи за подбор” трябва да съдържа: 

1) Списък на документите и информацията, съдържащи се в офертата, подписан и подпечатан от участника – попълва се Образец №11;
2) Оферта за участие и Представяне на участника, което включва: посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата – попълва се Образец №1;

3) Декларация, че участникът е запознат с всички обстоятелства от значение за поръчката – попълва се Образец №2;
4) Декларация, че участникът се задължава да спазва всички условия, необходими за изпълнение на поръчката – попълва се Образец №3;
5) Документ за внесена гаранция за участие – оригинала на вносната бележка или оригинал на банковата гаранция за участие;

6) Декларация по чл. 47, ал. 9 от ЗОП – попълва се Образец №4.
7) Лиценз за извършване на обществен превоз на пътници и удостоверения на ППС за обществен превоз на пътници към лиценза издадени от МТИТС или копие на лиценз на Общността и заверени копия към него, съответстващи на броя на предложените за участие автомобили;
    8) Справка за автобусите, с които ще изпълнява обществената поръчка - Образец №8. Справката трябва да е придружена със свидетелства за регистрация на МПС, описани в справката, конролен талон за преминат годишен технически преглед, копия от удостоверенията за техническа изправност на ППС (част І, буква А и част ІІ)  на автобусите, описани в списъка, копие от картата за допълнителна проверка на превозните средства за превоз на пътници от списъка, отговарящи на изискванията на чл. 37, т. 1 и 3 от Наредба № 2 от 15.03.2002 г. на МТС.  В справката следва да бъдат посочени марка, модел, рег. номер, екологичност.
9) Списък на лицата ангажирани с изпълнението на поръчката - Образец №9, в който посочва образованието, професионалната квалификация и професионалния опит на водачите на МПС, които ще използва при изпьлнение на настоящата обществена поръчка. Към Образец №9 участникът прилага за всеки посочен в нея водач задължително:
а. Карта за квалификация, съгласно чл. 2, ал. 1 от Наредба № 41 от 04.08.2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация, издадена от Министерството на транспорта;
б. Свидетелство за управление, валидно за съответната категория МПС.

* Минимално изискване: Броят на водачите на МПС трябва да съответства на броя на необходимите ППС за обслужване на автобусната линия, за които участника подава оферта, без водач за резервния автобус.
* Един водач не може да бъде посочван за повече от една обособена позиция!!!
10) Декларация за участие/неучастие на подизпълнители – попълва се Образец №5;

Забележка: Когато офертата предвижда участие на подизпълнители, в нея се посочват: 

· имената на подизпълнителите 

· процентът от общата стойност на поръчката или конкретната част от предмета на обществената поръчка и  стойността й, която ще се изпълнява от подизпълнител.

11) Декларация от подизпълнител, че е съгласен да участва в процедурата като такъв – попълва се Образец  №6;

Забележка: Декларацията се попълва от всеки подизпълнител по отделно.

12) Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за съдебна регистрация);

13) Споразумение за създаване на обединение за участие в обществената поръчка (когато участникът е обединение, което не е юридическо лице);

14)  Декларация за приемане условията на проекто-договора – попълва се Образец №10;

15) Декларация по чл. 56, ал. 1, т. 6 от ЗОП  - попълва се Образец №7.

Доказателствата за технически възможности се представят от участника и от подизпълнителя/ите на участника. Когато участникът е обединение документът са представя от лицата в обединението, чрез които обединението доказва съответствието си с критериите за подбор.

Ако участник или негов управител, респективно член на управителните му органи, а в случай, че членовете са юридически лица – техните представители в управителния орган, декларира в съответните декларации или посочи в други документи неверни данни и обстоятелства и това бъде установено от комисията за разглеждане, оценяване и класиране на офертите в хода на провеждане на процедурата по избор на изпълнител, този участник ще бъда отстранен от участие в процедурата по възлагане на настоящата обществена поръчка.

Ако участник не представи някой от посочените в точка 6.2.1 от настоящите Указания за участие документи ще бъда отстранен от участие в процедурата по възлагане на обществената поръчка.

6.2.2. Плик №2 с надпис „Предложение за изпълнение на поръчката” трябва съдържа:

1. Техническо предложение, включващо предложение за срок за изпълнение на поръчката – попълва се Образец №13;

2. Декларация за конфиденциалност по чл. 33, ал. 4 от ЗОП - попълва се Образец №14;

Декларацията по чл. 33, ал. 4 от ЗОП не е задължителна част от офертата на участника, като същата се представя по преценка на всеки участник и при наличие на основания за това.
Когато участникът подава оферта за две обособени позиции плик №2 се изготвя за всяка обособена позиция по отделно.

6.2.3. Плик №3 с надпис “Предлагана цена” трябва съдържа:

   Ценово предложение за изпълнение на поръчката - Образец №12 и приложена калкулация на цената на билета от началния до крайния пункт на автобусната линия.  
Предлаганата цена е в лева с ДДС. 

Извън плика с надпис “Предлагана цена” не трябва да е посочена никаква информация относно цената.

Участниците, които и по какъвто и да е начин са включили някъде в офертата си извън плика “Предлагана цена” елементи, свързани с предлаганата цена (или части от нея), ще бъдат отстранени от участие в процедурата.
Когато участникът подава оферта за две обособени позиции плик №3 се изготвя за всяка обособена позиция по отделно.

6.2.4. Запечатване на офертата

Офертата, систематизирана съобразно посочените по-горе изисквания, се запечатва в три непрозрачни плика, които се надписват в долния ляв ъгъл – Плик №1, №2 и №3. 

Всички пликове се запечатват в един общ непрозрачен плик, като в горния десен ъгъл се изписва: гр. Ардино, ул. „Бели брези” №31, Общинска администрация – Ардино

За участие в открита процедура с предмет: “Oбществен превоз на пътници с автобусен транспорт по утвърдена Общинска транспортна схема за две автобусни линии”.

В долният ляв ъгъл на плика се посочва наименование и адрес за кореспонденция на участника и по възможност телефон, факс и/или e-mail. 

Върху плика не се поставят никакви други обозначения и не се полагат никакви други фирмени печати и знаци.

Участник, документите в чиято оферта не са систематизирани по указания по – горе начин, се отстранява от участие в процедурата по възлагане на настоящата обществена поръчка. 

6.3. Подаване на оферти

6.3.1. Място и срок за подаване на оферти

Желаещите да участват в процедурата за възлагане на обществената поръчка подават лично или чрез упълномощено лице офертите си на адрес: гр. Ардино, ул. “Бели брези” №31 – деловодството на Общинска администрация Ардино до датата и часа посочени в обявлението за обществената поръчка 
Възложителят не носи отговорност за получаване на оферти в случай, че се използва друг начин за представяне, различен от посочения. 

Всеки участник следва да осигури своевременното получаване на офертата от Възложителя в срок до датата и часа посочени в обявлението за обществената поръчка.

До изтичане на срока за получаване на оферти, всеки участник може да промени, допълни или оттегли офертата си. 

Оттеглянето на офертата прекратява по - нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

6.3.2. Приемане на оферти / връщане на оферти
При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. 

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.
VІІ.  РАЗГЛЕЖДАНЕ НА ОФЕРТИ
7.1. Място и дата на отваряне на офертите 

Комисията за разглеждане, оценяване и класиране на офертите се назначава от Възложителя след изтичане на срока за получаване на офертите и се обявява в деня, определен за отваряне на офертите. 

Постъпилите офертите се отварят на датата и часа посочени в обявлението за обществената поръчка, на адрес: гр. Ардино, ул. ”Бели Брези” №31, в заседателната зала на Общинска Администрация град Ардино.

Участници в процедурата могат да присъстват лично или чрез упълномощени представители при отварянето на офертите. 

Представителят на участника се допуска след удостоверяване на неговата самоличност и представяне на съответните пълномощни. 

Присъстващите представители на участниците вписват имената си и се подписват в изготвен от комисията списък, удостоверяващ тяхното присъствие.

Председателят на комисията отваря последователно офертите (големите пликове) и Пликовете №2 и №1 на участниците, по реда на получаването им. 

В присъствието на участниците в процедурата или техни упълномощени представители, комисията проверява съответствието на офертите със списъка, подготвен от участника по точка 6.2.1.а от Указанията за участие в обществената поръчка. 

7.2. Оценка на офертите 
Критерият за оценка на офертите е икономически най-изгодна оферта.

Методика на оценяване
1. При оценката за предложенията първо се разглежда техническата част, след това финансовата и накрая двете оценки се обединяват, както следва:

Оn = 50% х Тn  + 50% х Фn
където: 

Оn е общата оценка на предложението.

Тn е техническата оценка на предложението.

Тежестта на техническата оценка на предложението е 50%.

Фn е финансовата оценка на предложението.

Тежестта на финансовата оценка на предложението е 50%.

1.1. Техническа оценка на предложението - Тn 

Оценката за година на производството на МПС се извършва по точковата система за оценяване по скалата от 0 до 100 точки и се определя по следния начин:


- от 1 до 5 години  - 100 т. 


- от 6 до 10 години – 70 т.


- над 10 години – 50 т.

Оценява се МПС предложено за изпълнение на съответната обособена позиция. За всяка обособена позиция се извършва отделно оценяване.
 1.2. Финансова оценка на предложението (Фn) 

 Финансова оценка на предложението се определя въз основа на предложената от участника цена.
Финансовата оценка се извършва по точковата система на оценяване по скалата от 0 до 100.

Максимален брой точки (100) получава Участника, предложил най-ниската предложена цена в лв/км за определяне на цената на еднопосочен билет по автобусната линия от утвърдената транспортна схема.

   Финансова оценка на предложението се определя по следния ред:

Фn = (Смин / С участник) х 100
където:

Смин 
- най-ниската предложена цена в лв/км за определяне на цената на еднопосочен

билет по автобусната линиия от утвърдената транспортна схема.

С участник - предложена от участника цена в лв/км за определяне на цената на еднопосочен билет по автобусната линия от утвърдената транспортна схема.
7.2.1. Предварително проучване на офертите

Преди началото на подробното оценяване на офертите, комисията извършва предварителна проверка за комплектоваността на подадените оферти и съответствието им с изискванията, посочени в документацията за участие в откритата процедура. 

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик №3. Комисията предлага по един представител от присъстващите участници да подпише плик №3 на останалите участници.
На този етап Комисията отваря първо Плик №2 на офертите и най-малко трима от  членовете на комисията подписват всички документи, съдържащи се в него. Комисията предлага по един представител от присъстващите участници да подпише документите в плик №2 на останалите участници, след което се преминава към отваряне на Плик №1. 

При предварителното проучване се проверява наличието (в Плик №1) на всички необходими документи за участие в процедурата, съгласно точка 6.2.1 от Указанията за участие в обществената поръчка. Комисията съставя протокол. 

В случай, че участникът не е представил някой от изискваните документи, комисията изисква допълнителни документи, в съответствие с чл. 68, ал. 8 от ЗОП. 
Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.
В случай, че участникът не представи изискваните документи, в срока от 5 дни или от всички представени документи в офертата не може по категоричен и безспорен начин да се изведе и докаже цялата информация относно съответствието с критериите за подбор, участникът се отстранява от участие в процедурата за възлагане на настоящата обществена поръчка.
В последствие се разглежда техническото предложение на участника. Техническото предложение на участник, който не отговаря на критериите за подбор не се разглежда.

7.3. Приключване работата на комисията

Комисията съставя протокола за разглеждането, оценяването и класирането на офертите. Протоколът съдържа списък на участниците и офертите, предложени за отстраняване от процедурата, и мотивите за отстраняването им; резултатите от разглеждането и оценяването на допуснатите оферти, включително кратко описание на предложенията на участниците и оценките по всеки показател и класирането на участниците, чиито оферти са допуснати до разглеждане и оценяване.

Протоколът на комисията се подписва от всички членове на комисията и председателят й. 

След приключване на работата на комисията, нейният председател представя протокола за утвърждаване от Възложителя. Заедно с протокола, председателя предава на Възложителя и цялата документация, свързана с проведеното разглеждане и оценка на офертите. 

7.4. Обявяване на резултатите

Възложителят обявява с решение класираните участници и определя участника определен за изпълнител, не по-късно от 5 (пет) работни дни след приключване работата на комисията. 

Възложителят уведомява участниците за взетото от него решение в срок от три (3) работни дни от издаването му.

При писмено искане от страна на участник, Възложителят е длъжен в тридневен (3) срок от постъпването му да осигури достъп до протокола на комисията. По своя преценка, Възложителят може да откаже достъп до някои от данните, съдържащи се в протокола.

VІІІ. СКЛЮЧВАНЕ НА ДОГОВОР
8.1. Съдържание

Възложителят сключва договор за възлагане на обществената поръчка с класирания на първо място и определен за изпълнител участник.

При отказ на участника, определен за изпълнител, да сключи договор, Възложителят определя за изпълнител втория класиран участник и сключва договор с него или прекратява процедурата.

Договорът за обществена поръчка включва задължително всички предложения от офертата на участника, въз основа на които е определен за изпълнител.

        Договорът не се сключва с участник, който при подписване на договора не изпълни задължението си по чл. 47, ал. 9 и чл. 48, ал. 2 от ЗОП.

Офертата на участника става неразделна част от договора.
8.2. Основания за изменение на договора

Страните по договор за обществена поръчка не могат да го изменят, освен в случаите по чл. 43, ал. 2 от ЗОП.
8.3. Срокове за сключване на договора 

Договорът за възлагане се сключва с участника в едномесечен срок след влизане в сила на решението за определяне на изпълнител на обществената поръчка или на определението, с което е допуснато предварително изпълнение на това решение, но не и преди изтичането на 14-дневния срок от уведомяването на заинтересованите участници за решението за определяне на изпълнител.
Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg

